CELEX: 22005D1223(01)
Language: lv
Date: 2005-07-04 00:00:00
Title: Es un Tunisijas Asociācijas Padomes Ieteikums —  2005. gada 4. jūlijs  par ES un Tunisijas rīcības plāna īstenošanu

23.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 327/3
            
         
      ES UN TUNISIJAS ASOCIĀCIJAS PADOMES IETEIKUMS
   
   2005. gada 4. jūlijs
   par ES un Tunisijas rīcības plāna īstenošanu
   (2005/C 327/03)
   ES UN TUNISIJAS ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses, un jo īpaši tā 80. pantu,
   tā kā
   
               (1)
            
            
               Eiropas un Vidusjūras reģiona valstu nolīguma 80. pants pilnvaro Asociācijas padomi sniegt ieteikumus, ko tā uzskata par piemērotiem nolīguma mērķu sasniegšanai;
            
         
               (2)
            
            
               saskaņā ar Eiropas un Vidusjūras reģiona valstu nolīguma 90. pantu nolīguma puses veic visus vajadzīgos vispārīgos vai īpašos pasākumus, lai izpildītu saistības, kas izriet no nolīguma, un nodrošina nolīgumā noteikto mērķu sasniegšanu;
            
         
               (3)
            
            
               Eiropas un Vidusjūras reģiona valstu nolīguma puses ir apstiprinājušas ES un Tunicijas rīcības plāna tekstu;
            
         
               (4)
            
            
               ES un Tunisijas rīcības plāns veicinās Eiropas un Vidusjūras reģiona valstu nolīguma īstenošanu, pusēm izstrādājot un apstiprinot konkrētus pasākumus, kas ir pamatnostādnes šādai īstenošanai;
            
         
               (5)
            
            
               rīcības plānam ir divi mērķi — noteikt konkrētus pasākumus to pušu saistību izpildei, kas noteiktas Eiropas un Vidusjūras reģiona valstu nolīgumā, un nodrošināt plašāku regulējumu ES un Tunisijas attiecību tālākai nostiprināšanai, iekļaujot būtisku ekonomikas integrāciju un politiskās sadarbības padziļināšanu atbilstoši Eiropas un Vidusjūras reģiona valstu nolīguma vispārīgajiem mērķiem,
            
         IR PIEŅĒMUSI ŠO IETEIKUMU.
   Vienīgais pants
   Asociācijas padome iesaka pusēm īstenot ES un Tunisijas rīcības plānu (1), ciktāl šāda īstenošana ir vērsta uz Eiropas un Vidusjūras reģiona valstu nolīguma mērķu sasniegšanu.
   
      Brussels 2005. gada 4. jūlijs
      
         
            Asociācijas padomes vārdā —
         
         
            priekšsēdētājs
         
         Jean ASSELBORN
         
      
   
   
      (1)  http://register.consilium.eu.int